Der går tre uger, før bilinspektørens rapport om årsagen til ulykken ved Vilsund-broen ligger færdig. Det fortæller Kell Svenningsen, der er vicepolitiinspektør ved lokalpolitiet i Thisted, til TV2/Nord. Den lange ventid skyldes, at man skal sammenligne den forulykkede VW Passat stationcar med en identisk model fra samme årgang. På den måde kan man finde frem til en eventuel fejl på ulykkesbilen. Ulykken skete mandag den 20. juli, da føreren af bilen ikke ikke kunne bremse, og derfor kørte bilen frontalt ind i broklappen. En knap to-årig dreng mistede livet ved ulykken. Politiet forventer, at bilinspektøren har rapporten klar i uge 34.

Opsummering:
Der går tre uger, før bilinspektørens rapport om årsagen til ulykken ved Vilsund-broen ligger færdig.